wickkiey/tamil-wikipedia-chunked huggingface dataset:
# சிலுவைப் போர்கள்

## இஸ்லாமின் எழுச்சி

நபியவர்களால் தோற்றுவிக்கப்பட்ட இஸ்லாமானது, 632இல் அவர் மரிக்கும் போது, அரபுத் தீபகற்பத்தின் பெரும்பகுதியை ஒரே ஆட்சியின் கீழ் கொண்டுவந்திருந்தது. இதன்பின்னர் ஏழாம் எட்டாம் நூற்றாண்டுகளில் பெரும் போர்களின் மூலம், அரேபிய ஆதிக்கமானது, இந்தியத் துணைக்கண்டம், நடு ஆசியா, மத்திய கிழக்கு நாடுகள் என்று பெரும்பகுதிகளுக்கும் பரவியதுடன், 637இல் இடம்பெற்ற எருசலேம் முற்றுகை மூலம், புனிதபூமியையும் பைசாந்தியப் பேரரசிடமிருந்து கைப்பற்றிக்கொண்டது. இதையடுத்து கிறித்துவ நாடுகளுக்கும் அரபுலகுக்கும் இடையிலான வணிகம், சகிப்புமை, அரசியல் உறவுகள் அத்தனையும் தளம்பல் நிலையைக் காணத்தொடங்கியது. உதாரணமாக, யெருசலேம் திருக்கல்லறையை பாத்திமிய கலீபாவான அல் ஹாகிம் பினமிர் அல்லாஹ் இடித்ததும், அவனை அடுத்து வந்த கலீபா, அதை மீண்டும் பைசாந்தியப்பேரரசு கட்டிக்கொள்ள அனுமதித்ததையும் குறிப்பிடலாம்.. 10ஆம் நூற்றாண்டின் இறுதியில், பைசாந்தியப் பேரரசானது, அப்பகுதியை மீண்டும் தன்வசப்படுத்திக் கொண்டது. இக்காலத்தில் அரேபிய, கிறித்துவ உறவுகள் ஓரளவு சுமுகமாக இருந்தாலும், யெருசலேம், சிரியத்துறை என்பவற்றில் தாம் திருப்திகரமாக வாழமுடியவில்லை என்று கிறிஸ்தவ யாத்திரிகர்கள், வணிகர்கள் முறையிடத்தொடங்கி இருந்தார்கள்.  
இதே காலத்தில் ஐரோப்பாவிலும் பெரும் நெருக்கடியான நிலைமை தோன்றியிருந்தது. 1054இல் இடம்பெற்ற, பெரும் சமயப்பிளவு என்று அறியப்படும், இலத்தீன் திருச்சபையின் கிழக்குப் பேரரசிலிருந்தான வெளியேற்றம், அவற்றில் குறிப்பிடத்தக்க ஒன்று. மேலும் உரோம அரசா அல்லது கத்தோலிக்கத் திருச்சபையா, ஊழியர்களை நியமிப்பதற்கான அதிகாரங்களைக் கொண்டது என்ற விடயம் தொடர்பில், பணியமர்த்தல் சர்ச்சையும் சென்றுகொண்டிருந்தது. இத்தகைய திருச்சபை விடயங்கள் பொதுமக்கள் மத்தியில் மிகுந்த ஆர்வத்தைத் தூண்டியிருந்த பின்னணியிலேயே முஸ்லீம்களிடமிருந்து பலஸ்தீனத்தை மீட்கும் புனிதப்போருக்கான அழைப்பு விடுக்கப்பட்டது. அதில் பங்குகொள்வது, பாவத்தை நீக்கும் ஒரு பரிகாரம் என்ற நம்பிக்கையும் மக்கள் மத்தியில் வளர்ந்தது.
# சிலுவைப் போர்கள்

## 12ஆம் நூற்றாண்டு

நகரை சிலுவைப்போராளிகள் கைப்பற்றல்.]]
12ஆம் நூற்றாண்டின் ஆரம்பத்தில், சிலுவைப்போராளிகள், சிறுசிறு குழுக்களாக கீழை நடுநிலத்துக்குப் பயணஞ்செய்வதும், முஸ்லீம்களுடன் போரிடுவதுமாக இருந்தார்கள். அதன் மூன்றாம் பத்தாண்டில் அஞ்சோவின் ஐந்தாம் பல்க்கும், வெனட்டிய சிலுவைப்போராளிகளும், யேர்மனியின் மூன்றாம் கொன்ராட்டும் இணைந்து தேவாலய புனித வீரர்கள் அமைப்பை தோற்றுவித்தனர். 1128இல் அலெப்போ வீழ்ந்தபோதும், 1144இல் மோசுல் ஆளுநர் இமாட் அட்டின் செங்கியின் வசம் உர்பா நகர் வீழ்ந்ததும், இரண்டாம் சிலுவைப்போரை ஆரம்பிப்பதற்கான காரணங்களாக அமைந்தன. பெரிய வெற்றி கிடைக்கவில்லை எனினும் ஏழாம் லூயிஸ் மன்னனும், மூன்றாம் கொண்ராட்டும், சிலுவைப்போராளிகளை பிரான்சு, யேர்மனியிலிருந்து யெருசலேம் மற்றும் டமாஸ்கசுக்கு அனுப்பிக்கொண்டிருந்தனர்.  
எனினும் ஐபேரிய தீபகற்பத்தில், கிறித்துவர்களுக்கு தொடர்ச்சியான வெற்றி கிடைத்து வந்தது. 1148இல் போர்த்துக்கேய மன்னன் முதலாம் அபொன்சோ லிஸ்பனைக் கைப்பற்றியதுடன், பார்சிலோனிய நான்காம் ரேய்மண்ட் தோர்தோசா நகரைக் கைப்பற்றியதும் இவற்றில் குறிப்பிடத்தக்கவை. எகிப்தானது, சன்னி முஸ்லீம்களின் பாக்தாத்திலிருந்த அப்பாசியக் கலீபகத்துக்கு வெளியே, சியா பிரிவைச் சேர்ந்த பாத்திமக் கலீபகத்தால் ஆளப்பட்டுக்கொண்டிருந்தது. அரசியல் சதிகளால் 1121இலிருந்து பாத்திமக் கலீபகம் ஆட்டம் காண்த்தொடங்கியது. இது எருசலேத்தின் மூன்றாம் பால்ட்வின்னை எகிப்து மூலம் படையெடுக்கத் தூண்டியதுடன், பலத்த சிரமங்களுக்கு மத்தியில் 160,000 பொன் தினார்களை திறையாகச் செலுத்தி, எகிப்து தன்னை தற்காத்துக்கொண்டது. அப்போது மோசுல் மன்னனாக இருந்த செங்கியின் மகன் நூர் அல்தீன் படைகளை அனுப்பி எகிப்தை மீட்டுக்கொடுத்தான். 1174இல் இறந்த நூர் அல்தீன், சிலுவைப்போர் காலகட்டத்தில் அலெப்போவையும் டமாஸ்கசையும் ஒன்றிணைத்து ஆண்ட முதல் இஸ்லாமிய மன்னனாகக் கருதப்படுகின்றான். நூர் அல்தீனால் எகிப்துக்கு அனுப்பப்பட்ட சலாகுத்தீன், கீழை நடுநிலத்தின் சக்திவாய்ந்த தன்னாட்சி அமைப்பாக எகிப்தை வளர்த்தெடுத்தான்.  
சிரியாவின் பெரும்பகுதியையும் டமாஸ்கசையும் கைப்பற்றிக்கொண்ட அய்யூப்பிய பேரரசர் சலாகுத்தீன், இலத்தீன் கிறித்துவர்களுடனான முதலாவது மோதலில் தோற்றாலும், அவர்களுடன் மோதி வெல்வதை ஒரு பெருங்கனவாகவே கொண்டிருந்தான். பிரெஞ்சின் லுசிக்னன் கை மன்னன், எருசலேம் வரலாற்றிலேயே மிகப்பெரிய படை ஒன்றை அனுப்பியிருந்தான். சலாகுத்தீனோ, தந்திரத்துடன் நீர்- உணவுப்பஞ்சம் ஏற்படக்கூடிய இடமொன்றுக்கு அப்படையை அறைகூவியிருந்தான். அப்போரில் பெருந்தோல்வியுற்ற கிறித்துவர்களிடம், இஸ்லாமிய ஆட்சியின் கீழ் அமைதியாக வாழ்வது, அல்லது 40 நாட்களுக்குள் வெளியேறுவதற்கான பொதுமன்னிப்பு - இரண்டில் ஒன்றைத் தேர்வு செய்யும்படி கூறினான். விளைவாக, வெறூம் ஐந்து நாட்களுக்குள் கிறித்துவரின் 1187 அம்முற்றுகை தோல்வியடைந்து, பலஸ்தீனத்தின் பெரும்பகுதி சலாகுத்தீன் வசமானது. திருத்தந்தை மூன்றாம் அர்பன் இத்தோல்வியைத் தாங்கிக்கொள்ளமுடியாமல் நோயுற்று இறந்ததாகத் தெரிகிறது. அவரை அடுத்து வந்த திருத்தந்தையான எட்டாம் கிரகோரி, எருசலேத்தைக் கைப்பற்றுவதற்கான மூன்றாம் சிலுவைப்போருக்கு அடிப்படையாக அமைந்த திருத்தந்தையின் ஆணை ஓலையை 1189இல் விடுத்தார். ஏக்கர் நகரில் முன்யோசனையின்றி எருசலேமின் கை மன்னனின் படையும், சலாகுத்தீனின் படையும் முற்றுகையிட்டபோது, இருபடைகளுக்குமே உணவு, நீருக்கு பெரும் இக்கட்டான நிலை ஏற்பட்டது. இதன்போதே சிலுவைப்போரின் மாபெரும் துயர்களில் ஒன்றான, நரமாமிசம் உண்ணவேண்டிய கட்டாயம் ஏற்பட்டதாகச் சொல்லப்படுகின்றது.
# சிலுவைப் போர்கள்

## சிலுவைப்போரின் பிற்காலம்

ஆனால் கீழை நடுநிலத்துக்கான புனிதப்பயணம் பதின்மூன்றாம் நூற்றாண்டு வரை தொடர்ந்தது. 1212இல் இடம்பெற்ற நான்காம் சிலுவைப்போருக்கு சிறுவரை அனுப்பும் வினோதமான வழக்கம் ஒன்று, மிகப்பரவலாகக் காணப்பட்டது. மூத்தவர்கள் தோற்கும்போது, சிலுவைப்போரில் சிறுவரின் அப்பாவித்தனம் வெல்லும் என்று நம்பப்பட்டது. இதையடுத்து சலாகுத்தீனின் கொடிவழியில் வந்த எகிப்திய, சிரிய மன்னர்களுக்கு எதிரான ஐந்தாம் சிலுவைப்போர் 1217இல் இடம்பெற்றது.எருசலேமின் இரண்டாம் இசபெல்லாவை மணந்துகொண்ட உரோமானியப் பேரரசன் இரண்டாம் பிரடெரிக், , அவனது புகழ்பெற்ற யுத்த தந்திரோபாயங்களுடன் எருசலேம் மீது படையெடுத்து, ஆறாம் சிலுவைப்போரில் வெற்றிபெற்றான். எனினும் சிலுவைப்போர் தொடர்பில் பாப்பரசருடன் முரண்பட்ட அவன், சமூகத்திலிருந்து ஒதுக்கிவைக்கப்பட்டான். 1244இல் டமாஸ்கசு மன்னனுக்கு பணியாற்றச் சென்ற குவாரெசுமேனியன் கூலிப்படை, கிறித்துவ சிரியக் கூட்டுப்படையை வீழ்த்தி எருசலேமைக் கைப்பற்றியது. அதற்குப் பதிலாக பிரெஞ்சு மன்னன் ஒன்பதாம் லூயிஸ் அனுப்பிய படை ஏழாம் சிலுவைப்போரை நிகழ்த்தியது எனினும், அதில் எதிர்பார்த்த வெற்றி கிடைக்கவில்லை.
# சிலுவைப் போர்கள்

## அடிக்குறிப்புகள்

-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
# வட அத்திலாந்திய ஒப்பந்த அமைப்பு

## பங்குபற்றும் நாடுகள்

<div>
| வட_அத்திலாந்திய_ஒப்பந்த_அமைப்பில் பங்குபற்றும் ஐரோப்பிய நாடுகள் | சர்வதேச ரீதியில் வட_அத்திலாந்திய_ஒப்பந்த_அமைப்பில் பங்குபற்றும் நாடுகள் |  |  |  |  |
| --- | --- | --- | --- | --- | --- |
| நோட்டோ உறுப்பு நாடுகள் | **Membership Action Plan**&nbsp; | **Individual Partnership Action Plan**&nbsp; | **அமைதிக்காக **உறுப்பு | **Mediterranean Dialogue**&nbsp; | **Istanbul Cooperation Initiative**&nbsp; |
| } |  |  |  |  |  |
|}
</div>
# ஐக்கிய அமெரிக்க பொருளாதார நெருக்கடி, 2008

**ஐக்கிய அமெரிக்காவின் பொருளாதாரம் பல்வேறு நெருக்கடிகளுக்கு 2008** ஆம் ஆண்டும் உட்பட்டுள்ளது. வீட்டுச் சந்தை நெருக்கடி, உற்பத்தித்துறை வீழ்ச்சி, எரிபொருள் விலை உயர்வு ஆகிய காரணங்கள் ஐக்கிய அமெரிக்காவின் பொருளாதரத்தை நெருக்கடிக்கு இட்டுச் சென்றுள்ளன. இதனால் பல வங்கிகள், வணிக நிறுவனங்கள் ஓட்டாண்டி ஆகிவிட்டன. மேலும் பல ஐக்கிய அமெரிக்க அரசால் கடனுதவி செய்யப்பட்ட தேசியமயமாக்கப்பட்டுள்ளன.
# ஐக்கிய அமெரிக்க பொருளாதார நெருக்கடி, 2008

## கொள்கையும் முரணும்

ஐக்கிய அமெரிக்கா தாரண்மைவாத அல்லது முதலாளித்துவ கொள்கையை தீவரமாக வலியுறுத்தும் நாடு ஆகும். மற்ற நாடுகளின் தேசிய நிறுவனங்களை தனியார் மயப்படுத்த வேண்டும் என்று வறுபுறுத்து அரசு ஆகும். மற்ற நாடுகளின் கட்டுப்பாடுகளை (Regulations) குறைக்கும் படி அமெரிக்கா வற்புறுத்துவதுண்டு. ஆனால் இந்த நெருக்கடி அரசு சந்தையை தகுந்தவாறு கட்டுப்படுத்த தவறியதால்தான் நிகழ்ந்தது என்ற கருத்து உண்டு. மேலும் இதை தீர்க்க AIG போன்ற பல நிறுவங்களின் பெரும்பான்மை பங்குகளை அரசு வாங்கி தேசியமயப்படுத்தியுள்ளது. இதுவும் இதன் வழமையான கொள்கைக்கு முற்றிலும் முரணான செயலாகும். இந்த நெருக்கடின் அமெரிக்கா முன்னிறுத்தும் தீவர முதலாளித்துவ கொள்கைக்கு ஒரு தோல்வியாக பார்க்கப்படுகிறது.
# ஐக்கிய அமெரிக்க பொருளாதார நெருக்கடி, 2008

## பொருளாதர மீட்புத் திட்டம்

நெருக்கடிக்கு உள்ளான பல்வேறு தனியார் வணிக நிறுவங்களை மீட்க ஐக்கிய அமெரிக்கா $700 பில்லியன் டாலர் திட்டம் ஒன்றை முன்வைத்துள்ளது. பல்வேறு மற்ற உதவித் தொகைகளை கூட்டி இத்தொகை 1 ரில்லியன் டாலர்களுக்கு மேலாக வரலாம் என்று எதிர்பார்க்கப்படுகிறது. அமெரிக்காவின் GDP 2007 ம் ஆண்டுக்கு $13.8 ரில்லியன் மட்டுமே என்பது குறிப்பிடத்தக்கது.
# உலக வணிக அமைப்பு

**உலக வர்த்தக அமைப்பு** (**WTO** ) என்பது ஒரு சர்வதேச நிறுவனமாகும், சர்வதேச மூலதன வணிகத்தினைத் தாராளமயமாக்கி அதை மேற்பார்வையிடும் நோக்குடன் இந்த அமைப்பு நிறுவப்பட்டது. 1947 ஆம் ஆண்டிலிருந்து செயல்பட்டு வந்த ஜிஏடிடி என்ற (General Agreements on Tariffs and Trade (GATT)) வணிகம் மற்றும் கட்டண விகிதத்திற்கான பொது உடன்பாட்டு அமைப்பிற்குப் பதிலாக ஜனவரி 1, 1995 ஆம் ஆண்டு முதல் இந்த அமைப்பு அதிகாரபூர்வமாக, மர்ரகேஷ் ஒப்பந்தத்தின்கீழ் செயல்படத் துவங்கியது. உலக வணிக அமைப்பானது அதில் பங்குபெறும் நாடுகளிடையே நிலவும் வணிகத்தை ஒழுங்குமுறைப்படுத்துகிறது; பேச்சுவார்த்தைகள் மூலம் வணிக உடன்பாடுகள் செய்து முடிவு காண்பதற்கு ஒரு நிலையான கட்டமைப்பை அது வழங்குகிறது. இந்த அமைப்பு இரு நாடுகளுக்கிடையே எழும் தகராறுகளுக்கு, உலக வணிக அமைப்புடன் செய்துகொண்ட ஒப்பந்தங்களின் அடிப்படையில் சுமுகமான தீர்வுகாண வழிவகுக்கிறது, இந்த ஒப்பந்தங்களைப் பங்கு பெறும் நாடுகளின் அரசைச் சார்ந்த பிரதிநிதிகள் கையொப்பமிட்டு, அவற்றை அந்நாட்டு நாடாளுமன்றத்தில் ஏற்புறுதி செய்ய வேண்டும். இது வரையில் உலக வணிக அமைப்பின் (WTO) கவனத்தை ஈர்த்த மிகையான விவகாரங்கள் இதற்கு முன்னால் நடந்த முடிவுறாத வணிகப் பேச்சு வார்த்தைகளாகும், அவற்றிலும் குறிப்பாக உருகுவே சுற்றை (1986-1994) சார்ந்தவையாகும். இந்த அமைப்பானது, தற்போது 2001 ஆம் ஆண்டில் துவங்கிய தோகா மேம்பாட்டுக் கூட்டப்பொருள் (அல்லது தோகா சுற்று) என்ற வணிகமுறைப் பேச்சுவார்த்தைகளில் எடுத்த முடிவுகளைச் செயல்படுத்துவதில் மும்முரமாக ஈடுபட்டுள்ளது. இது உலக மக்கள் தொகையில் மிகுதியாக உள்ள நலிந்த நாடுகளின் பங்கேற்பினைச் செழுமைப்படுத்திச் சம நிலையில் வாதம்புரிந்து பங்கேற்பதற்கான பெரும் முயற்சியாகும். இருந்தாலும், "வேளாண் பொருட்களை அதிக அளவில் ஏற்றுமதி செய்யும் நாடுகள் மற்றும் எண்ணற்ற ஏழ்மையில் வாடும் குடியானவர்கள் கொண்ட நாடுகளிடையே நடந்து வரும் பேச்சுவார்த்தைகளில், அதிகமாக இறக்குமதி செய்யும் காலகட்டங்களில், ஏழைக்குடியானவர்களுக்குத் 'தனி பாதுகாப்பு கவசம்' அளிப்பது பற்றிய துல்லியமான செயல்பாட்டிற்கு ஒவ்வாமை இருப்பதனால் வாக்குவாதங்கள் நீண்டு கொண்டே போகின்றன. தற்போது, தோகா சுற்றின் எதிர்காலம் கேள்விக்குறியாக உள்ளது.  
இப்போது உலக வணிக அமைப்பில் 153 உறுப்பினர்கள் உள்ளனர், இது உலக அளவிலான வணிகத்தின் மொத்த அளவின் 95% ஆகும். இந்த அமைப்பில் தற்பொழுது 30 பார்வையாளர்களும் உள்ளனர், இவர்களும் உறுப்பினர் ஆவதற்கு முனைந்து வருகின்றனர். இந்த உலக வணிக அமைப்பு, அதன் செயல்பாடுகளை, அலுவலகப்பணித் தொகுதி கூட்டங்களை இவ்வப்போது செயல்படுத்தி முறைப்படுத்தி வருகிறது. இரண்டாண்டுகளில் ஒருமுறை அவர்கள் கூடுவார்கள். இந்த அமைப்பின் உறுப்பினர்களின் ஒரு பொதுக்குழு, கூட்டத்தில் எடுத்த கொள்கை அளவிலான முடிவுகளை செயல்படுத்தி நிர்வாகத்திற்கான பொறுப்பையும் ஏற்றுக்கொண்டுள்ளது. இதற்கு தலைமை தாங்க, அலுவலகப்பணித் தொகுதி கூட்டத்தால் தெரிவு செய்த ஓர் உயரதிகாரி, நியமிக்கப்படுவார். உலக வணிக அமைப்பின் (WTO) தலைமைச் செயலகம் செண்டர் வில்லியம் ரப்பர்ட், ஜெனீவா, சுவிட்சர்லாந்தில் உள்ளது.
# உலக வணிக அமைப்பு

## வரலாறு

### உலக வணிக அமைப்பு மற்றும் ஜிஏடிடி 1947

இரண்டாவது உலகப் போர் நடந்த பிறகு சர்வதேச பொருளாதார ஒத்துழைப்பை மேம்படுத்த பலவகையான நிறுவனங்கள் குறிப்பாக பிரெட்டன் வூட்டின் நிறுவனங்கள், உலக வங்கி மற்றும் அனைத்துலக நாணய நிதியம் போன்ற நிறுவனங்களுடன் உலக வணிக அமைப்பின் முன்னோடியான ஜேஏடிடி (GATT) என்ற அமைப்பை நிறுவியது. வணிகம் செய்வதற்காக, இதே அளவிற்கு ஒப்பிடக்கூடிய ஒரு நிறுவனத்தை, சர்வதேச வணிக அமைப்பு என்ற பெயரில், பேச்சுவார்த்தைகள் மூலம் வெற்றிகரமாக செயல்படுத்த முடிவானது. சர்வதேச வர்த்தக அமைப்பானது, ஐக்கிய நாடுகளின் (United Nations) தனிச்சிறப்பு பெற்ற அமைப்பாக, வியாபாரத்தில் ஏற்படும் தடைகளை நீக்குவதோடல்லாமல், வியாபாரத்துடன் மறைமுகமாக தொடர்புகொண்ட இதர பிரச்சினைகளான வேலைவாய்ப்பு, முதலீடுகள், குறுகிய நோட்டத்துடன் தொழில் செய்வது, பயன்படு பொருள்களுக்கான ஒப்பந்தங்கள் போன்றவைகளையும் மேற்பார்வையிட வல்லதாகும். ஆனால் இந்த சர்வதேச வர்த்தக அமைப்பிறகான ஒப்பந்தத்தை அமேரிக்கா மற்றும் சில இதர நாடுகள் ஏற்றுக்கொள்ளவில்லை, இதனால் இவை நிறைவேற்றப்படவில்லை.  
வர்த்தகத்திற்கான ஒரு சர்வதேச அமைப்பு இல்லாது போனதால், ஜி ஏ டி டி (GATT) இன்னும் சில வருட *நடைமுறையில்* ஒரு சர்வதேச நிறுவனமாக 'தன்னைத் தானே' மாற்றியமைத்துக்கொள்ளும்.
# உலக வணிக அமைப்பு

## வரலாறு

### ஜிஏடிடி (GATT) பேச்சுவார்த்தை சுற்றுகள்

1948 ஆண்டு தொடங்கி, 1995 ஆம் ஆண்டில் உலக வணிக அமைப்பு நிறுவியதுவரை, சர்வதேச வாணிபத்தை முறைப்படுத்திய ஒரே ஒரு பலதரப்பட்ட சாதனமாக ஜிஏடிடி (GATT) விளங்கியது. 1950 மற்றும் 1960 ஆண்டுகளுக்கிடையில், சர்வதேச வர்த்தகத்திற்காக ஒரு விதமான நிறுவன இயக்கமுறையை செயல்படுத்த முயன்ற போதிலும், ஜிஏடிடி (GATT) தொடர்ந்து அரை நூற்றாண்டிற்கும் மேல், ஒரு தற்காலிக அடிப்படையில், ஒரு பலவகை ஒப்பந்த ஆட்சிபுரியும் பங்களவு நிறுவனமாக செயல்பட்டுவந்தது.
# உலக வணிக அமைப்பு

## வரலாறு

### ஜிஏடிடி (GATT) பேச்சுவார்த்தை சுற்றுகள்

#### ஜெனீவாவில் இருந்து டோக்கியோ வரை

ஜிஏடிடி (GATT) யின் கீழ் ஏழு சுற்று பேச்சுவார்த்தைகள் நடைபெற்றது. முதல் சுற்று ஜிஏடிடி (GATT) பேச்சு வார்த்தைகள் கட்டணங்களை மேலும் குறைப்பதை நோக்கமாக கொண்டது. அப்புறம், அறுபதுக்கிடையில் நடந்த கென்னடி சுற்றில் ஜிஏடிடி (GATT) கொட்டுதலுக்கு தடை விதிக்கும் ஒப்பந்தத்துடன் வணிக மேம்பாட்டிற்காக ஒரு பிரிவை நிறைவேற்றியது. எழுபதுகளில் நடந்த டோக்கியோ சுற்றுகளில் கட்டணங்கள் அல்லாத இதர வணிகத்தடைகளை நீக்குவதற்கும் செய்முறைகளை மேம்படுத்துவதற்கும் முதல் பெரிய முயற்சி நடைபெற்றது, தொடர்ச்சியாக கட்டணங்கள் அல்லாத தடைகள் நீக்கும் பல ஒப்பந்தங்கள் ஏற்றுக்கொண்டது, சில நிகழ்வுகளில் ஜிஏடிடி (GATT) யில் நிலவிய புழக்கத்தில் இருக்கும் முறைகளை ஏற்றுக்கொண்டது, மேலும் சில இதர நிகழ்வுகள் முற்றிலும் புதிய பிரிவுகளுக்கு வழிவகுத்தது. இவ்வகையான பலதரப்பு ஒப்பந்தங்களில் சில ஜிஏடிடி (GATT)யின் அனைத்து உறுப்பினர்களாலும் ஏற்றுக்கொள்ளப் படாததால், அவை அடிக்கடி இயல்பாக "குறிகள்" என வழங்கின. இவற்றில் பல குறிகள் உருகுவே சுற்றில் மாற்றியமைந்தன, மேலும் அவை அனைத்து உலக வணிக அமைப்பு உறுப்பினர்கள் ஒப்புக்கொண்ட பலவகையான நிற்பந்தங்களாக (கடமை / உத்தரவு) திரிந்தன. அவற்றில் நாலு மட்டுமே பலவகையானதாக எஞ்சியது (அரசு கொள்முதல் செய்வது, மாட்டிறைச்சி, குடியியல் வானூர்தி மற்றும் பால்பண்ணை சார்ந்த பொருட்கள்), ஆனால் 1997 ஆம் ஆண்டில் உலக வணிக அமைப்பு உறுப்பினர்கள் மாட்டிறைச்சி மற்றும் பால்பண்ணை சார்ந்த ஒப்பந்தங்களை நீக்க முடிவுசெய்தனர், அதனால் எஞ்சியது இரண்டு மட்டுமே. 1982 ஆம் ஆண்டில் அலுவலகப்பணித் தொகுதி கூட்ட சாற்றுரையில் அடையாளம் காட்டிய குறைகளை நிவர்த்தி செய்வதற்காக (அமைப்பிற்குரிய குறைபாடுகள், உலக வணிகத்தைப்பற்றிய சில நாடுகளின் கொள்கைகளால் ஏற்பட்ட நிரம்பி வழிந்த தாக்கங்களால் ஏற்பட்ட நிலைகுலைவு ஜிஏடிடி (GATT) யால் நிர்வாகம் செய்ய இயலாமல் போனது போன்றவை), எட்டாவது ஜிஏடிடி (GATT) சுற்று, உருகுவே சுற்று என்று அறியப்படுவது- உருகுவேயில் உள்ள புண்டா டெல் ஈஸ்டேயில் 1986 செப்டம்பரில் துவங்கியது.  
ஜிஏடிடி (GATT) இன்றும் உலக வணிக அமைப்பின் பொருட்களுக்கான வணிகத்தின் குடை ஒப்பந்தமாக இருந்துவருகிறது, உருகுவே சுற்று பேச்சுவார்த்தைகளின் காரணமாக அவை நிகழ்நிலைப்பட்டுள்ளன.(ஆவணங்களான *ஜிஏடிடி (GATT) 1994*, நிகழ்நிலை ஜிஏடிடி (GATT) பாகங்கள், மற்றும் *GATT 1947*, வேறுபடுத்திய பின்னர் அசலான *GATT 1947* ஒப்பந்தக்குறிப்பு, இன்னும் GATT 1994 இன் இதயமாக திகழ்கிறது).
# உலக வணிக அமைப்பு

## வரலாறு

### அலுவலகப்பணித் தொகுதி கூட்டங்கள்

#### முதல் அலுவலகப்பணித் தொகுதி கூட்டம்

தொடக்க விழா அலுவலகப்பணித் தொகுதி கூட்டம் சிங்கப்பூரில் 1994 ஆண்டில் நடந்தது. இந்த கூட்டத்தில், முதல் முறையாக விவாதத்திற்கு கொண்டுவந்த நான்கு விவகாரங்களில், மிகையாக மேம்பாடடைந்த நாடுகள் மற்றும் மேம்பாடடைந்த மற்றும் மேம்பட்டு வரும் பொருளாதாரங்களில் கருத்து வேறுபாடுகள் எழுந்தன, அதன் காரணமாக அவை நான்கையும் சுட்டிக்காட்டும் வகையில் அவற்றை "சிங்கப்பூர் விவகாரங்கள்" என அழைத்தனர்.
# உலக வணிக அமைப்பு

## வரலாறு

### அலுவலகப்பணித் தொகுதி கூட்டங்கள்

#### இரண்டாவது அலுவலகப்பணித் தொகுதி கூட்டம்

இக்கூட்டம் ஜெனீவா சுவிட்சர்லாந்தில் நடந்தேறியது.
# உலக வணிக அமைப்பு

## வரலாறு

### அலுவலகப்பணித் தொகுதி கூட்டங்கள்

#### மூன்றாவது அலுவலகப்பணித் தொகுதி கூட்டம்

சீயாட்டில், வாஷிங்டனில் நடந்த மூன்றாவது கூட்டம் தோல்வியில் முடிவுற்றது, பெரிய அளவில் மக்கள் கூட்டம் ஆர்ப்பாட்டம் செய்தார்கள் மேலும் காவல் துறையினர் மற்றும் தேசீய பாதுகாவலர்களுடைய மக்கள் கூட்டத்தை சமாளிக்கும் முறை உலகளவில் சர்ச்சைக்குள்ளாயிற்று.
# உலக வணிக அமைப்பு

## வரலாறு

### அலுவலகப்பணித் தொகுதி கூட்டங்கள்

#### நான்காவது அலுவலகப்பணித் தொகுதி கூட்டம்

இது பாரசீக வளைகுடாவில் உள்ள நாடான கட்டாரில் உள்ள தோஹவில் நடைபெற்றது தொஹ மேம்பாட்டு சுற்று இந்த கூட்டத்தில் தொடங்கியது. இந்தக்கூட்டத்தில் சீனா உறுப்பினராக சேர்வதையும் அனுமதித்தது, அந்நாடு 143 ஆவது உறுப்பினர் நாடாகும்.
# உலக வணிக அமைப்பு

## வரலாறு

### அலுவலகப்பணித் தொகுதி கூட்டங்கள்

#### ஐந்தாவது அலுவலகப்பணித் தொகுதி கூட்டம் z

இந்த அலுவலகப்பணித் தொகுதி கூட்டம் கான்கன் , மெக்ஸிகோ வில் நடைபெற்றது, தொஹ சுற்று ஒப்பந்தத்தை நிறைவேற்றும் நோக்குடன் அது நடந்தது. 22 தெற்கு நாடுகள் கொண்ட ஒரு கூட்டு, G20 மேம்பாடடையும் நாடுகள், இந்தியா, சீனா மற்றும் பிரேசில் போன்ற நாடுகளின் தலைமையில், வடக்கு நாடுகளுடைய சிங்கப்பூர் விவகாரங்கள் குறித்த கோரிக்கைகளை ஏற்க மறுத்தனர் மேலும் அவர்கள் வேளாண் தொழிலுக்கு ஐக்கிய ஒன்றியம் மற்றும் அமெரிக்க நாடுகள் அளித்துவரும் மானியத்தை உடனடியாக முடிவுக்கு கொண்டுவர வேண்டும் என கோரிக்கை விடுத்தனர். பேச்சு வார்த்தைகள் அத்துடன் முறிந்தன மேலும் அவை முன்னேறவில்லை.
# உலக வணிக அமைப்பு

## வரலாறு

### அலுவலகப்பணித் தொகுதி கூட்டங்கள்

#### ஆறாவது அலுவலகப் பணித் தொகுதி கூட்டம்

ஆறாவது உலக வணிக அமைப்பு சார்ந்த அலுவலகப்பணித் தொகுதி கூட்டம் ஹாங் காங் இல் 13 டிசம்பர் முதல் 18 டிசம்பர், 1995 வரை நடந்தது. நான்கு ஆண்டுகள் பழமையான தோஹ மேம்பாட்டு நிகழ்ச்சி நிரல் பேச்சுவார்த்தைகளுக்கு தீர்வு காண்பதை முக்கியமாகவும் மற்றும் அந்த சுற்றை 2006 ஆம் ஆண்டுக்குள் முடிக்க வேண்டும் என்ற நோக்குடனும் நடந்தது.  
இந்த கூட்டத்தில், நாடுகள் வேளாண் ஏற்றுமதி தொழிலுக்கு வழங்கிவரும் மானியத்தை படிப்படியாக 2013 ஆண்டின் முடிவுக்குள்ளும் மேலும் பஞ்சு ஏற்றுமதிக்கான மானியத்தை 2006 ஆண்டுக்குள்ளும் முடிவுக்கு கொண்டுவர இசைந்தனர். மேம்பாடு அடைந்து வரும் நாடுகளுக்கு அளித்த இதர சலுகைகளில் வரியில்லாத, கட்டணமில்லாத சரக்குகளை மிகவும் குறைந்த அளவிற்கு மேம்பட்ட நாடுகளில் இருந்து பெறுவதற்கான உடன்பாடு, அது ஐரோப்பிய ஒன்றியத்தின் "அனைத்தும் ஆனால் படைக்கலம் மட்டும் இல்லாமல்" (Everything But Arms) என்ற முனைப்பை ஆதாரமாக கொண்டதாகும். மேலும் 3% வரையிலான கட்டண வரிகள் விலக்கு அளிக்காததாக இருக்கும். இதர பெரிய விவகாரங்களை பேச்சுவார்த்தைகளுக்குப் பிறகு 2010 ஆண்டுக்குள் முடிக்க முடிவு செய்தது.
# உலக வணிக அமைப்பு

## வரலாறு

### அலுவலகப்பணித் தொகுதி கூட்டங்கள்

#### ஏழாவது அலுவலகப்பணித் தொகுதி கூட்டம்

உலக வணிக அமைப்பின் பொதுக்குழு, 26 மே 2009 அன்று, ஏழாவது உலக வணிக அமைப்பு (WTO) அலுவலகப்பணித் தொகுதி கூட்டத்தை ஜெனீவாவில் 30 நவம்பர் முதல் டிசம்பர் 2009 வரை நடத்த முடிவுசெய்தனர். தலைவர் அம்ப விடுத்த ஒரு குறிப்பு மரியோ மடுஸ் கூறியதாவது இரு வருடங்களுக்கு ஒரு முறை சந்திக்கும் நடைமுறையில் இருக்கும் குறைபாடுகளை நீக்குதல் வேண்டும், அதுவே 2005 தொஹ சுற்று, முடிவில் காலம் கடந்து தோல்வி கண்டது, மேலும் நடக்கவிருக்கும் 'அளவு குறைந்த' கூட்டமானது பேரம் பேசும் பேச்சுவார்த்தைகள் கொண்டதாக இருக்காது, ஆனால் "சிறு குழுக்கள் கொண்ட பேரம் பேசும் அமைப்பாக அல்லாமல் மற்றும் இயல்பான பேச்சுவார்த்தை நடத்தும் கட்டமைப்பாக இல்லாமல், ஒளிவு மறைவில்லாமல் மற்றும் வெளிப்படையாக பேச்சுவார்த்தைகள் நடக்கும் சூழ்நிலைகளை வலியுறுத்தும்".
# உலக வணிக அமைப்பு

## வரலாறு

### தோகா சுற்று

உலக வணிக அமைப்பு தற்போதைய பேச்சுவார்த்தைகளுக்கான சுற்றை, தோகா மேம்பாட்டு நிகழ்ச்சிநிரல் என அறியப்படுவது, அதன் நான்காம் அலுவலகப்பணித்தொகுதி கூட்டத்தில், நவம்பர் 2001 முதல் தோகா, கத்தாரில் துவங்கியது. தோகா சுற்று மிகவும் எதிர்பார்ப்புகளுடன் கூடிய, உலகமயமாக்குவதற்கான எண்ணத்தை கருத்தில் கொண்டு, மேலும் உலகத்தில் வாழும் மிகவும் ஏழையான மக்களுக்கு உதவி புரியும் நோக்குடன், குறிப்பாக வேளாண் தொழில் தடைகள் மற்றும் மானியத்தொகை விவகாரங்களை அகற்றுவதற்கான ஒரு வெளிப்படை முயற்சியாகும். அதன் துவக்க நிகழ்ச்சிநிரல் வணிக குறைகளை மேலும் தளையகற்றி விடுவித்து, தற்காலத்துக்கேற்ற புதிய விதிமுறைகளை அமுல்படுத்தி, மேம்பாடு அடையும் நாடுகளுக்கு ஏற்கனவே அளித்த வாக்குறுதிகளை நிறைவேற்றி அமைப்பை வலுவூட்டுவதே.  
பல முறை பேச்சுவார்த்தைகள், அலுவலகப்பணித் தொகுதி கூட்டங்கள் மற்றும் இதர கூட்டங்கள் நடந்தாலும், பேச்சுவார்த்தைகள் மிகவும் காரசாரமாக இருந்ததோடல்லாமல் எந்த முடிவுக்கும் ஒப்புதல் கிடைக்கவில்லை. பல முக்கிய விவகாரங்களில், வேளாண் மானியம் போன்றவையும் அடங்கும், கருத்து வேறுபாடுகள் தொடர்ந்துகொண்டே இருந்தன.
# உலக வணிக அமைப்பு

## பணிகள்

### வணிக ஒப்பந்த உடன்பாட்டுக் குழு

வணிக ஒப்பந்த உடன்பாட்டுக் குழு (TNC) தற்போது வணிக சுற்று பேச்சுவார்த்தைகளில் ஈடுபட்டுவருகிறது. அதன் தலைவர் உலக வணிக அமைப்பின் உயரதிகாரியாகும். இக்குழு தற்போது தோகா மேம்பாட்டு சுற்றின் பேச்சுவார்த்தைகளில் சமரசம் காண முயன்று வருகிறது.
# உலக வணிக அமைப்பு

## பணிகள்

### வாக்களிப்பு முறை

உலக வணிக அமைப்பு *ஒரு நாடு, ஒரு வோட்டு* முறையில் செயல்படுகிறது, ஆனால் இது வரை வோட்டு எடுப்பதற்கான சூழ்நிலைகள் எழவில்லை. பொதுவாக கருத்து ஒருமைப்பாட்டுடன் கூடிய முடிவுகள் எடுப்பதே முறையாகும், மற்றும் ஒப்புநோக்கத்துடைய சந்தையின் அளவே அவர்களுக்கு பேரம் பேசுவதற்கான வலிமையை அளிப்பதாகும். கருத்து ஒருமைப்பாட்டுடன் கூடிய முடிவுகளால் உள்ள நன்மையானது அதன் மூலமாக மிகவும் பரவலாக பங்கேற்பவர்கள் அனைவரும் ஒப்புக்கொள்ளும் வகையிலான முடிவுகளை ஏற்பதாகும். கருத்தொருமை கொண்ட முடிவுகள் எடுப்பதில் உள்ள குறைபாடுகளில் முடிவெடுப்ப்பதற்குண்டான நீண்ட நேரம் மற்றும் பல சுற்றுகள் கொண்ட பேச்சுவார்த்தைகளாகும். இறுதி முடிவுகளுக்கான ஒப்பந்தங்களில் கருத்தொருமை பெறாத பொருட்களுக்கு தெளிவற்ற இருசொல்படும் வார்த்தைகள் பயன்பாட்டினால் விளையக்கூடிய எதிர்கால குழப்பங் களும் அடங்கும்.  
உண்மை நிலவரம் என்ன என்றால், உலக வணிக அமைப்பு ஒப்பந்தப் பேச்சுவார்த்தைகள் அனைத்து உறுப்பினர்களின் கருத்தொருமையுடன் நடப்பதில்லை, ஆனால் நாடுகளின் சிறு சிறு குழுக்கள் நடத்தும் இயல்பான பேச்சுவார்த்தைகள் மூலமாக நடைபெறுகின்றன. இவ்வகை பேச்சுவார்த்தைகளை "பச்சை அறை" (Green Room) பேச்சுவார்த்தைகள் என அழைக்கப்படுகிறது, (ஜெனீவாவிலுள்ள உலக வணிக அமைப்பு மேலதிகாரியின் அலுவலக அறையின் வண்ணம்), அல்லது "சிறு -அமைச்சுகள்", இதர நாடுகளில் அவற்றை மேற்கொள்ளும் போது. இவ்வகை செயல்முறைகளை உலக வணிக அமைப்பின் மேம்பாடடைந்த் நாடுகளின் உறுப்பினர்கள் மிகவும் விமரிசனம் செய்துள்ளனர், ஏன் என்றால் அவர்கள் இந்த பேச்சுவார்த்தைகளில் இருந்து விலக்கி வைத்திருப்பதாகும்.  
ரிச்சர்ட் ஹரோல்ட் ச்டீன்பேர்க் (2002) கூறுவது என்னவென்றால், உலக வணிக அமைப்பின் கருத்தொருமை கொண்ட ஆட்சி மாதிரி சட்டத்திற்குட்பட்ட துவக்க பேச்சுவார்த்தைகளுக்கு வழி வகுத்தாலும், இறுதி சுற்றுகளில் அவை ஐரோப்பா மற்றும் அமெரிக்க நாடுகளின் சக்தி வாய்ந்த பேரங்கள் காரணம் அவை அந்நாடுகளுக்கு சாதகமாக அமைகின்றன, அதனால் அது சம நிலையிலான மேம்பாடாக கருத இயலாது.
# உலக வணிக அமைப்பு

## சிக்கல்களுக்கு தீர்வு காணல்

1994 ஆம் ஆண்டில், உலக வணிக அமைப்பு உறுப்பினர்கள் மர்ரகேஷ் ஒப்பந்தத்தில் கையிட்ட "இறுதி சட்டம்" என்ற தலைப்பின் கீழ் வழங்கிய தகராறுகளுக்கு தீர்வு காணல் (DSU) விதிமுறைகள் மற்றும் செயல் முறைகளை பற்றி நன்கு புரிந்து கொண்டதாக தெரிவித்தனர் மற்றும் அதை செயல்படுத்தவும் ஒப்புக்கொண்டனர். தகராறுகளுக்கு தீர்வு காண்பது என்பதை உலக வணிக அமைப்பின் பல வகை வணிகமுறைகளை தாங்கிப்பிடிக்கும் நடுவிலமைந்த தூணாக கருதுகின்றனர், மற்றும் "உலக பொருளாதார வளர்ச்சிக்கான அவர்களுடைய தனி பங்களிப்பாக அதை போற்றுகின்றனர்." மேலும், உலக வணிக அமைப்பு உறுப்பினர்கள், அவர்களுடைய கூட்டு சார்ந்த உறுப்பினர்களில் யாரேனும் விதிமுறைகளை மீறியதாக நினைத்தால், அவர்களே நேரிடையாக அவர்கள் மீது நடவடிக்கை எடுக்காமல், வணிக அமைப்பின் பலவகை தகராறுகளை தீர்வு காணும் முறையை பின்பற்றி அனுசரிப்பதாக வாக்களித்துள்ளனர்.  
உலக வணிக அமைப்பின் தகராறுகளை தீர்க்கும் வழிமுறைகளை செயல்படுத்த, அதற்கான தனி DSB குழுக்கள், மேல்முறையீட்டு ஆணைக்குழு, உலக வணிக அமைப்பு செயலகம், நடுவர்கள், பிறர் சார்பற்ற வல்லுனர்கள் மற்றும் பல தனி நிறுவனங்கள் போன்றவை தேவைப்படும்.
# உலக வணிக அமைப்பு

## இணக்கம் மற்றும் உறுப்பாண்மை

நடைமுறையில் உலக வணிக அமைப்பின் உறுப்பினராக ஆவதென்பது ஒவ்வொரு நாட்டிற்கும் தனிப்பட்டதாகும், மேலும் அவ்வமைப்புடன் இணைவதற்கு நாட்டின் பொருளாதார மேம்பட்டு நிலை மற்றும் தற்போதைய வணிக செயல்பாட்டின் நிலைமையை பொறுத்திருக்கிறது. இந்த நடவடிக்கை சுமார் ஐந்து ஆண்டுகள் எடுக்கலாம், சராசரியாக, ஆனால் அதற்கும் மேலும் ஆகலாம், அந்நாடு முழுதுமாக ஒத்திசைவு செய்யவில்லை என்றால் மற்றும் அரசியல் காரணங்கள் இடைஞ்சலாக இருந்தால். உலக வணிக அமைப்பின் தனிப்பட்ட செயல்முறையாக, இணைவதற்கு ஆர்வம் காட்டும் பிரிவினருக்கிடையே கருத்தொருமை இருந்தால் மட்டுமே அதற்கான ஒப்புதல் வழங்கப்படும்.
# உலக வணிக அமைப்பு

## இணக்கம் மற்றும் உறுப்பாண்மை

### இணைவதற்கான செய்முறை

உலக வணிக அமைப்புடன் இணைவதற்கு விருப்பம் கொண்ட நாடுகள் முதலில் அதற்கான விண்ணப்பத்தை பொதுக்குழுவிடம் சமர்ப்பிக்க வேண்டும், உலக வணிக அமைப்பின் ஒப்பந்தங்கள் சார்ந்த மற்றும் தொடர்புள்ள அந்நாட்டின் அனைத்து வணிக விவகாரங்களையும் மற்றும் பொருளாதார கொள்கைகளைப் பற்றியும் குறிப்பிட்டு விளக்க வேண்டும். உலக வணிக அமைப்பிறகு அளிக்கும் விண்ணப்பம் ஒரு நிகழ்ச்சிப்பதிவுக் குறிப்பாக இருக்க வேண்டும், மேலும் அதனை அதில் ஈடுபாடுள்ள அனைத்து உலக வணிக அமைப்பு அங்கத்தினரும் கொண்ட செயற்குழு ஆராய்ந்து பார்க்கலாம். பின்னணி தகவல்களனைத்தையும் பெற்றுக்கொண்ட பிறகு, செயற்குழுவானது விண்ணப்பத்தில் அளித்த தகவல் மற்றும் உலக வணிக அமைப்பு விதிமுறைகளுக்கிடையே விளங்கும் வேறுபாடுகள் மீதுகவனம் செலுத்தும், மேலும் விண்ணப்பதாரரின் சர்வதேச மற்றும் உள்நாட்டு வணிக கொள்கைகள் மற்றும் சட்டங்களை கூர்ந்து ஆராயும். இந்த செயற்குழு, உலக வணிக அமைப்புடன் விண்ணப்பித்த நாடு இணைவதற்கான நிபந்தனைகள் மற்றும் கட்டுப்பாடுகளை பரிந்துரைக்கும், மேலும் உலக வணிக அமைப்பின் விதிமுறைகளுடன் ஒத்திசைந்து செயல்படுவதற்கான கால அவகாசமும் நல்கும்.
# உலக வணிக அமைப்பு

## இணக்கம் மற்றும் உறுப்பாண்மை

### உறுப்பினர்கள் மற்றும் பார்வையாளர்கள்.

உலக வணிக அமைப்பு 153 உறுப்பினர்களை கொண்டது. (உருகுவே சுற்றில் கலந்து கொண்ட 123 நாடுகளும் நிறுவிய நாள் அன்றே உறுப்பினராவதற்கு கையொப்பமிட்டனர், பின்னர் வந்தவர்கள் எல்லோரும் பிறகே உறுப்பினர்களாயினர்). ஐரோப்பிய ஒன்றியத்தை சார்ந்த 27 நாடுகளும் ஐரோப்பிய சமுதாய பிரதிநிதிகள் என அறியப்பட்டனர்.
உலக வணிக அமைப்பு உறுப்பினர்கள் ஒரு இறையாண்மை வாய்ந்த நாட்டின் அங்கத்தினர்களாக இருக்கவேண்டும் என்பதில்லை. அதற்கு பதிலாக, அவை வெளிநாடுகளுடன் வர்த்தக உறவுகள் புரியும் மற்றும் சுங்கவரி வசூலிக்கும் ஒரு முழு சுயாட்சி கொண்ட தனி இடமாகவும் இருக்கலாம். இப்படித்தான் ஹாங் காங் (அதாவது "ஹாங் காங், சீனா" 1997) ஜிஏடிடி (GATT) அமைப்பில் ஒரு ஒப்பந்த நாடாக சேர்ந்தது, மற்றும் ரிபப்ளிக் ஒப் சீனா (ROC) (பொதுவாக தைவான் என அறியப்படுவது, அதன் சுயாட்சி நிலவரத்தை சீனா ஒத்துக்கொண்டதில்லை) உலக வணிக அமைப்பில் 2002 ஆம் ஆண்டில் "தனி சுங்கவரி விதிக்கும் தைவான், பெங்கு, கின்மேன் மற்றும் மட்சு நாடுகள் கூடிய" (சைனீஸ் தைபெய்) யாக அங்கம் வகிக்கின்றது. உறுப்பினர்கள் அல்லாத பலர் (30) பார்வையாளர்களாக உலக வணிக அமைப்பில் உள்ளனர் மேலும் அவர்களையும் அங்கத்தினர் ஆக்கும் நடவடிக்கைகள் தற்போது நடந்துவருகிறது. ஈரான், ஈராக், மற்றும் ரஷ்ய நாடுகள் பார்வையாளர்களாகவே உள்ளனர் மேலும் அவர்கள் இன்னும் அங்கத்தினர்களாகவில்லை. ஹோலி சி என்ற இடத்தை தவிர, இதர நாடுகள் பார்வையாளர்கள் ஆனதிலிருந்து ஐந்து வருடங்களுக்குள் பேச்சுவார்த்தைகள் புரிந்து இணக்கம் செய்துகொள்ள வேண்டும். சில சர்வதேச அரசுகளுக்கிடையேயான நிறுவனங்களும் உலக வணிக அமைப்பின் பார்வையாளர்களாக அனுமதி பெற்றுள்ளனர். இது வரை 14 நாடுகள் மற்றும் 2 வட்டாரங்கள் உலக வணிக அமைப்புடன் அதிகாரபூர்வமான தொடர்புகளை வைத்துக்கொள்ளவில்லை.
# உலக வணிக அமைப்பு

## ஒப்பந்தங்கள்

உலக வணிக அமைப்பு தற்போது சுமார் 60 வேறுபட்ட ஒப்பந்தங்களை மேற்பார்வையிட்டு வருகிறது, ஒவ்வொன்றும் சர்வதேச சட்ட உரை நிலை கொண்டவையாகும். இணக்கத்திற்கான ஒப்புதல் கிடைத்தவுடன் உறுப்பினர் நாடுகள் உலக வணிக அமைப்பின் அனைத்து ஒப்பந்தங்களிலும் கையொப்பமிட்டு அவற்றை ஏற்றுக்கொள்ள வேண்டும். சில முக்கியமான ஒப்பந்தங்களைப்பற்றிய சிறிய குறிப்பு கீழே கொடுக்கப்பட்டுள்ளது.
# உலக வணிக அமைப்பு

## ஒப்பந்தங்கள்

### வேளாண் தொழிலுக்கான ஒப்பந்தம் (AoA)

வேளாண் தொழிலுக்கான ஒப்பந்தம் (AoA) 1995 ஆம் ஆண்டில் உலக வணிக அமைப்பு தொடக்கத்திலேயே செயல்படுத்தியது. இந்த ஒப்பந்தம் மூன்று மையக்கருத்துகளை கொண்டது, அல்லது "தூண்கள்": உள்நாட்டு ஆதாரம், சந்தையுடன் தொடர்பு மற்றும் ஏற்றுமதிக்கான மானியங்கள்.
# உலக வணிக அமைப்பு

## ஒப்பந்தங்கள்

### சேவைகள் வழங்குவதற்கான பொது ஒப்பந்தம் (GATS)

ஜிஏடிடி (GATT) அதாவது சரக்குகளில் வணிகம் செய்வதற்காக உருவாக்கிய கட்டணம் மற்றும் வணிக (முறைகளுக்கான) பொது ஒப்பந்தத்தை போலவே ஒரு உடன்பாட்டை சேவைகள் புரியும் தொழில்துறைக்கும் நீட்டுவதற்காகவே, சேவைகள் புரியும் வணிகத்திற்கான பொது ஒப்பந்த முறை (GATS) உருவானது. இந்த ஒப்பந்தம் ஜனவரி 1995 முதல் அமுலில் உள்ளது.
# உலக வணிக அமைப்பு

## ஒப்பந்தங்கள்

### அறிவுசார் சொத்துரிமைக்கான வணிகம் சார்ந்த நோக்கங்களுக்கான ஒப்பந்தம் (TRIPs)

அறிவுசார் சொத்துரிமைக்கான வணிகம் சார்ந்த நோக்கங்களுக்கான ஒப்பந்தம் (TRIPs) பலவகை அறிவுசார் சொத்துரிமைக்கான (IP) குறைந்த அளிவிலான தர கட்டுப்பாடுகளை விதித்துள்ளது. இதைப்பற்றிய பேர நடவடிக்கைகள் 1994 ஆம் ஆண்டில் நடைபெற்ற ஜிஏடிடி (GATT) பேச்சுவார்த்தைகளுடன் உருகுவே சுற்றின் இறுதியில் மேற்கொண்டது.
# உலக வணிக அமைப்பு

## ஒப்பந்தங்கள்

### துப்புரவு சார்ந்த மற்றும் தாவர-துப்புரவு சார்ந்த (SPS) ஒப்பந்தம்

துப்புரவு சார்ந்த மற்றும் தாவர-துப்புரவு சார்ந்த ஒப்பந்தத்தை பயன் படுத்துவது குறித்தான - SPS ஒப்பந்தம் எனவும் அறியப்படுவது - உருகுவே சுற்றில் ஜிஏடிடி யின் பொது ஒப்பந்தத்தை பற்றிய பேரப் பேச்சுவார்த்தைகளின் போது நிகழ்ந்தது, மேலும் 1995 ஆம் ஆண்டில் உலக வணிக அமைப்பு நிறுவியதில் இருந்து செயலாக்கத்தில் உள்ளது.  
SPS ஒப்பந்தத்தின் கீழ், உலக வணிக அமைப்பு உணவுப் பொருட்களின் பாதுகாப்புடன் கூடிய பயன்பாட்டிற்கான தீங்கு விளைவிக்கும் பொருட்களுக்கான எல்லைகளை தெளிவு செய்யும் கொள்கைகளை வெளியிட்டது (நுண்மை தீங்குயிரிகள், உயிர்கொல்லிகள், சோதனை செய்தல் மற்றும் விவரச்சீட்டுகளை பொருந்துதல்) மேலும் விலங்குகள் மற்றும் தாவர உடல்நலம் (இறக்குமதி செய்த பூச்சிகள் மற்றும் வியாதிகள்).
# உலக வணிக அமைப்பு

## ஒப்பந்தங்கள்

### வணிகத்தில் தொழில்நுட்ப தடைகள் குறித்த ஒப்பந்தம் (TBT)

வணிகத்தில் தொழில்நுட்ப தடைகள் குறித்த ஒப்பந்தம் (TBT) என்பது உலக வணிக அமைப்பின் ஒரு சர்வதேச உடன்பாடாகும். உருகுவே சுற்றில் ஜிஏடிடி யின் பொது ஒப்பந்தத்தை பற்றிய பேரப்பேச்சுவார்த்தைகளின் போது அது நிகழ்ந்தது, மேலும் 1994 ஆம் ஆண்டிறுதியில் உலக வணிக அமைப்பு நிறுவிய போதிலிருந்து செயலாக்கத்தில் இருந்து வருகிறது.  
தொழில்நுட்ப பேச்சுவார்த்தைகள், தரக்கட்டுப்பாடுகள் மற்றும் சோதனை மேற்கொள்வது மற்றும் சான்றிதழ்கள் வழங்குவது போன்ற காரணங்களால் வணிகத்திற்கு பாதிப்பு ஏற்படுவதை தடுக்கும் நோக்குடன் இவை செயல்படுகின்றன".
# உலக வணிக அமைப்பு

## மேலும் பார்க்கவும்

- உலகமயமாக்குதலுக்கு எதிராக
- சர்வதேச வணிக மையம்
- சென்டர் வில்லியம் ராபர்ட்
- நார்த் அமெரிக்கன் ப்ரீ ட்ரேட் அக்ரீமென்ட் (NAFTA)
- காகிதம்-அல்லாத
- பாதுகாப்பு
- மானியம்  
- ஸ்விஸ் பார்முலா (வாய்ப்பாடு)
- வணிகக் கூட்டணி
- வாஷிங்டன் கருத்தொருமை
- 1999 ஆண்டில் நடந்த உலக வணிக அமைப்பு அலுவலகப் பணித் தொகுதி கூட்டத்திற்கு எதிராக கண்டன நடவடிக்கை
- உலகளாவிய நிர்வாக சட்டம்
- உலகமயமாக்கலும், சுகாதாரமும்
- உலகமயம்
- *ஆமாம் போடும் மனிதர்கள் *
# கிரேக்க எழுத்துக்கள்

**கிரேக்க எழுத்துக்கள்** என்பன கிரேக்க மொழியை எழுதப் பயன்பட்ட 24 எழுத்துக்களைக் கொண்ட ஒரு தொகுதி ஆகும். இது கிமு 9 ஆம் அல்லது 8 ஆம் நூற்றாண்டிலிருந்து பயன்படுத்தப்பட்டது. ஒவ்வொரு உயிரெழுத்துக்கும், மெய்யெழுத்துக்கும் தனித்தனி எழுத்துக்களைப் பயன்படுத்தும் எழுத்து முறை என்ற அளவில் இதுவே உலகின் மிகப் பழமையான எழுத்து முறையாகும். இது இன்றுவரை பயன்பாட்டில் உள்ளது. கிமு llஇரண்டாம் நூற்றாண்டில் இருந்து கிரேக்க எண்களைக் குறிக்கவும் எழுத்துக்கள் பயன்பட்டன.  
| # | # | # | # | # | # | # | # |
| --- | --- | --- | --- | --- | --- | --- | --- |
| Α α | ἄλφα | άλφα | Alpha | Aleph | a | a | 1 |
| Β β | βήτα | Beta | Beth | b | v | 2 |  |
| Γ γ | γάμμα
γάμα | Gamma | முன் அல்லது ;
வேறுவழியில் | Gimel | g | gh, g, j | 3 |
| Δ δ | δέλτα | Delta | Daleth | d | d, dh | 4 |  |
| Ε ε | έψιλον | Epsilon | He | e | e | 5 |  |
| Ζ ζ | ζήτα | Zeta | ]]) | Zayin | z | z | 7 |
| Η η | ήτα | Eta | Heth | e, ē | i | 8 |  |
| Θ θ | θήτα | Theta | Teth | th | th | 9 |  |
| Ι ι | ιώτα
γιώτα | Iota | , | Yodh | i | i | 10 |
| Κ κ | κάππα
κάπα | Kappa | முன் அல்லது ;
வேறுவழியில் | Kaph | k | k | 20 |
| Λ λ | λάμδα
λάμβδα | Lambda | Lamedh | l | l | 30 |  |
| Μ μ | μι
μυ | Mu | Mem | m | m | 40 |  |
| Ν ν | νι
νυ | Nu | Nun | n | n | 50 |  |
| Ξ ξ | ξι | Xi | Samekh | x | x, ks | 60 |  |
| Ο ο | όμικρον | Omicron | 'Ayin | o | o | 70 |  |
| Π π | πι | Pi | Pe | p | p | 80 |  |
| Ρ ρ | ρω | Rho | , | Resh | r (: rh) | r | 100 |
| <span>Σ σ
ς</span> (final) | σίγμα | Sigma | Shin | s | s | 200 |  |
| Τ τ | ταυ | Tau | Taw | t | t | 300 |  |
| Υ υ | ύψιλον | Upsilon | Waw | u, y | y, v, f | 400 |  |
| Φ φ | φι | Phi | நிச்சயமற்ற | ph | f | 500 |  |
| Χ χ | χι | Chi | முன் அல்லது ;
வேறுவழியில் | ch | ch, kh | 600 |  |
| Ψ ψ | ψι | Psi | ps | ps | 700 |  |  |
| Ω ω | ωμέγα | Omega | 'Ayin | o, ō | o | 800 | } |  
| # | # | # |  |  |  |  |  |
| --- | --- | --- | --- | --- | --- | --- | --- |
| Ϝ ϝ(Ͷ ͷ) | Waw | Digamma | w | 6 |  |  |  |
| Ϛ ϛ | Stigma | – | st | 6 |  |  |  |
| Ͱ ͱ | Heth | Heta | h | – |  |  |  |
| Ϻ ϻ | Sade | San | s | – |  |  |  |
| Ϟ ϟ(Ϙ ϙ) | Qoph | Koppa | q | 90 |  |  |  |
| Ϡ ϡ(Ͳ ͳ) | Sade | Sampi | – | ss | , , | 900 |  |
| Ϸ ϸ | Shin | Sho | – | – | š | – | } |
# கிரேக்க எழுத்துக்கள்

## வரலாறுThe

### தோற்றம்

கிரேக்க எழுத்துக்கள் கி.மு ஒன்பதாம் நூற்றாண்டின் இறுதியிலோ அல்லது கி.மு எட்டாம் நூற்றாண்டின் ஆரம்பத்திலோ வெளிவந்தன. இக் கிரேக்க எழுத்துக்கள் போனீசியன் எழுத்துக்களிலிருந்து வந்தவை எனக் கூறப்படுகின்றது.  
<div>
| போனீசியன் | கிரேக்கம் |  |  |
| --- | --- | --- | --- |
| aleph | Α | அல்ஃபா | , |
| beth | Β | பீற்றா |  |
| gimel | Γ | காமா |  |
| daleth | Δ | தெலுத்தா |  |
| he | Ε | எச்சைலன் | , |
| waw | – | *(டிகாமா)* |  |
| zayin | Ζ | சீற்றா | [zd] |
| heth | Η | ஈற்றா | , |
| teth | Θ | தீற்றா |  |
| yodh | Ι | அயோற்றா | , |
| kaph | Κ | காப்பா |  |
| lamedh | Λ | இலமிடா |  |
| mem | Μ | மியூ |  |
| nun | Ν | நியூ |  |
| போனீசியன் | கிரேக்கம் |  |  |
| --- | --- | --- | --- |
| samekh | Ξ | இக்சய் |  |
| ʿayin | Ο | ஒமிக்ரோன் | , |
| pe | Π | பை |  |
| ṣade | – | *(சான்)* |  |
| qoph | – | *(கோப்பா)* |  |
| reš | Ρ | உரோ |  |
| šin | Σ | சிகுமா |  |
| taw | Τ | உட்டோ |  |
| *(waw)* | Υ | உப்சிலோன் | , |
| – | Φ | வை |  |
| – | Χ | கை |  |
| J | Ψ | இப்சை |  |
| – | Ω | ஒமேகா |  |  
</div>
# கொள்கை

**கொள்கை** என்பது ஓர் இலக்கை அடைவதற்குப் பின்பற்றப்படும் வழிமுறையையும் ஒழுக்க விதிகளையும் குறிக்கும். இந்தச் சொல் அரசு, நிறுவனங்கள், குழுக்கள், தனியாள்கள் என வெவ்வேறு நிலைகளில் பயன்படுகிறது. தமிழ்நாடு அரசின் உயிர்த்தொழினுட்பக் கொள்கை, தமிழ் விக்கிப்பீடியாவின் கொள்கைகள், காந்தியின் அகிம்சைக் கொள்கை ஆகியவை கொள்கைகளுக்கு எடுத்துக்காட்டுகளாகும்.  
ஆங்கிலத்தில் Policy, Principle ஆகிய இரு சொற்களுக்கும் இணையாகத் தமிழில் கொள்கையைப் பயன்படுத்தப்படுவதுண்டு.
# சென்ஷோ 7

***சென்ஷோ 7*** (*Shenzhou 7*) என்பது சீனாவின் விண்வெளிவீரர்களை ஏற்றிச் சென்ற மூன்றாவது விண்கலம் ஆகும். சீன விண்வெளி வீரர் விண்கலத்தை விட்டு விண்வெளியில் நடப்பதன் மூலம், விண்வெளியில் செயல்படுவது பற்றிய தொழில் நுட்பத்தைக் கைப்பற்றுவது, சென்ஷோ 7 விண்கலத்தின் முக்கிய கடமையாகும். தவிர, ஒரு செயற்கைக்கோளும் விண்கலத்துடன் விண்ணில் பறக்கும். செயற்கைக்கோள் மூலம் தரைக்கு தரவுகள் அனுப்பப்படும். திட்டப்படி, சென் ஷோ 7 விண்கலம் பூமிக்கு மேலே சுமார் 343 கிலோமீட்டர் உயரத்திலான சுற்றுவட்டப் பாதையில் பறக்கும்.  
சீன விண்வெளிப்பயணத் திட்டத்தின் இரண்டாம் கட்ட நடவடிக்கையாக இவ்விண்கலம் ஏவப்பட்டது. மூன்று விண்வெளி வீரர்களுடன் இது 2008, செப்டம்பர் 25 இல் ஊள்ளூர் நேரப்படி இரவு 9:10 மணிக்கு வடமேற்கு சீனாவிலுள்ள சியு சுவான் செயற்கைக்கோள் ஏவு மையத்திலிருந்து செலுத்தப்பட்டது..
# சென்ஷோ 7

## விண்வெளியில் நடத்தல்

திட்டப்படி, சென்ஷோ 7 விண்வெளி வீரரான "சாய் சிகாங்" செப்டம்பர் 27 ஆம் நாள் பிற்பகல் 4.30 மணியளவில், விண்கலத்திலிருந்து வெளியே சென்று விண்வெளியில் ஏறக்குறைய 20 நிமிடத்தில் நடக்கும் நடவடிக்கையை மேற்கொள்ளுவார் என எதிர்பார்க்கப்படுகிறது.
# மருத்துவம்

டன் கூடிய அஸ்கிளெப்பியஸ் கோல். மருத்துவத் தொடர்புள்ள பல தற்காலக் கழகங்களும், நிறுவனங்களும் அஸ்கிளெப்பியஸ் கோலைத் தமது சின்னங்களில் சேர்த்துள்ளன.]]
அருங்காட்சியகம், பாரிஸ், பிரான்ஸ்.]]
**மருத்துவம்** (*Medicine*) என்பது நோய்களைக் குணப்படுத்துவதற்கான கலையும், அறிவியலும் ஆகும். இதனை நோய்களைக் கண்டுபிடிக்கவும், அவற்றை குணப்படுத்தவும், அவை வராமல் தடுக்கவும் உதவும் அறிவியல் அல்லது செயல்பாடு எனலாம். இவ்வகைச் செயல்பாடுகள் மூலம் மனிதர்களின் உடல் நலத்தைப் பேணுதல், மீள்வித்தல் ஆகியவற்றுக்காக உருவாக்கப்பட்ட பல்வேறு உடல்நலம் பேணற் செயல்முறைகளை உள்ளடக்கும்.  
தற்கால மருத்துவம், காயங்களையும் நோய்களையும் கண்டறிந்து குணப்படுத்துவதற்கு, உடல்நல அறிவியல், உயிர்மருத்துவம்|உயிர்மருத்துவ ஆய்வுகள், மருத்துவத் தொழில்நுட்பம் போன்றவற்றைப் பயன்படுத்துகிறது. இவ்வாறான குணப்படுத்தல் பெரும்பாலும், மருந்துகள், அறுவை மருத்துவம் மற்றும் பிற சிகிச்சைகள் மூலம் செய்யப்படுகிறது. தற்கால மருத்துவத்துக்கு மருத்துவத் தொழில்நுட்பமும், நிபுணத்துவமும் இன்றியமையாதவை எனினும், நோயாளிகளின் உண்மையான துன்பத்தைக் குறைப்பதற்கு, மனித உணர்வுகளைப் புரிந்து கொள்ளலும், கருணையும் தொடர்ந்தும் தேவைகளாகவே உள்ளன.
# மருத்துவம்

## வரலாறு

*முதன்மைக் கட்டுரை: மருத்துவத்துறையின் வரலாறு*
# மருத்துவம்

## வரலாறு

### பண்டைய மருத்துவ முறை

வரலாற்றுக்கு முந்திய கால மருத்துவத்தில் தாவரங்கள், விலங்கு உறுப்புக்கள், கனிமங்கள் அடங்கியிருந்தன. பல வேளைகளில் இவை சடங்குகளோடு மந்திர சக்தி வாய்ந்த பொருள்களாகப் பயன்படுத்தப்பட்டன. பெயர் பெற்ற ஆன்மீக முறைகளில், ஆன்மவாதம் (animism), ஆன்மீகவாதம் (spiritualism), ஆவித்தொடர்பு (shaamanism), குறிசொல்லல் (divination) என்பவை அடங்கும். மருத்துவ மானிடவியல் பல்வேறு வரலாற்றுக்கு முந்திய மருத்துவ முறைகள் குறித்தும் அவற்றுக்குச் சமூகத்துடன் இருந்த தொடர்புகள் பற்றியும் ஆய்வு செய்கிறது. சங்ககால மருத்துவ முறைகள் இங்குக் கருதத் தக்கவை.  
மருத்துவம் குறித்த பழைய பதிவுகள், இந்தியத் துணைக்கண்டத்தின் சித்த மருத்துவம், ஆயுர்வேத மருத்துவம், பண்டைய எகிப்திய மருத்துவம், மரபுவழிச் சீன மருத்துவம், பண்டைக் கிரேக்க மருத்துவம், பண்டைய அமெரிக்க குடிகளால் (மாயன்கள், செவ்விந்தியர்கள்) வழங்கிய மருத்துவ முறைகள், என்பவை தொடர்பில் கிடைத்துள்ளன. பழங்காலக் கிரேக்க மருத்துவர்களான இப்போக்கிரட்டீசு, காலென் ஆகியோர் பிற்கால மருத்துவம் பகுத்தறிவு சார்ந்த முறையில் வளர்வதற்கு அடித்தளமிட்டனர்.
# மருத்துவம்

## வரலாறு

### இடைக்கால மருத்துவ முறை

ரோமப் பேரரசின் வீழ்ச்சிக்குப் பின்னர், இஸ்லாமிய மருத்துவர்கள் இத்துறையில் முக்கியமான கண்டுபிடிப்புக்களை நிகழ்த்தினர். ஹிபோக்கிரட்டீசினதும், காலெனினதும் நூல்களின் அரபி மொழி மொழிபெயர்ப்புக்கள் அவர்களுக்கு உதவியாக அமைந்தன. தற்கால மருத்துவத்தின் தந்தை எனப்படும் பொலிமத் அவிசென்னா, அறுவை மருத்துவத்தின் தந்தை எனப்படும் அபுல்காசிஸ், சோதனை அறுவை மருத்துவத்தின் தந்தை எனப்படும் அவென் சோவார், சுற்றோட்ட உடற்றொழிலியலின் தந்தை என வழங்கப்படும் இபின் அல் நாபிஸ், அவெரோஸ் என்போர் இஸ்லாமிய மருத்துவத்தின் முன்னோடிகள் ஆவர். குழந்தை மருத்துவத்தின் தந்தை எனப்படும் ரேசஸ் என்பார், மேல் நாட்டு மத்தியகால மருத்துவத்தில் செல்வாக்குடன் விளங்கிய உடல்நீர்மவியம் (humorism) என்னும் கிரேக்க மருத்துவக் கோட்பாட்டை முதன் முதலில் பிழை எனக் காட்டினார்.
# மருத்துவம்

## வரலாறு

### தற்கால நவீன மருத்துவ முறை

அறிவியல் மருத்துவத்திற்கு முந்தைய காலத்தில் பயன்படுத்திய முறைகள் தற்போதும் அறிவியல் மருத்துவத்துடன் சேர்த்தோ, அல்லது அவற்றுக்கு மாற்றீடாகவோ பயன்படுத்தப்படுகின்றன. அவை பாரம்பரிய அல்லது மரபுவழி மருத்துவம் என்றோ, மாற்று மருத்துவம் என்றோ அழைக்கப்படுகின்றன. எடுத்துக்காட்டாக அக்கு பங்சர் எனும் குத்தூசி மருத்துவத்திற்கான வினைத்திறன் கொண்டும், சரியான நோய்கள் நிவார்த்தியாகவும் காணப்படுகின்றது. தகுதியுள்ள, பயிற்சிபெற்ற ஒருவரால் செய்யப்படும்போது ஆபத்தற்றதாக இருக்கிறது.புள்ளிகள் தூண்டுவதன் மூலம் நோய்கள் குணமாகிறது. ஆனால் இத்தகைய மருத்துவ முறைகள் பாதுகாப்பு உடையது
# மருத்துவம்

## மருத்துவர்களுக்கான நெறிமுறைகள்

மருத்துவ நெறிமுறைகள் என்பது மருத்துவ பயிற்சியை மேற்கொள்ளும்போது மேற்கொள்ளவேண்டிய நெறிமுறைகள் ஆகும்.இதில் வரலாறு, தத்துவம், இறையியல், மற்றும் சமூகவியல் சார்ந்த மருத்துவ கல்வியியல் துறை சார்ந்த கொள்கைகளை உள்ளடக்கியது.பொதுவான மருத்துவ நெறிமுறைகள் ஆறு ஆகும்.அவை:
- சுயாட்சி - நோயாளி சிகிச்சை மறுக்க அல்லது ஒத்துக்கொள்ள மருத்துவருக்கு உரிமை உண்டு.
- பலனளித்தல் - ஒரு மருத்துவர் நோயாளி சிறந்த அக்கறை காட்டவேண்டும்.
- நீதி - அவர் சுகாதாரம் சம்பந்தப்பட்ட பிறழ்வுகள் எதையும் அணுமதிக்க கூடாது.
- குற்றம் செய்யாதிருத்தல்-நோயாளியை காயப்படுத்தாதிருத்தல்
- மரியாதை - நோயாளி கண்ணியமாக நடத்தப்பட வேண்டும்
- உண்மை மற்றும் நேர்மை - முடிவுகளை மறைக்காமல் கூறவேண்டும்.  
நோய்நாடி நோய்முதல் நாடி அதுதணிக்கும்
வாய்நாடி வாய்ப்பச் செயல். திருக்குறள்; 948  
உற்றான் அளவும் பிணியளவும் காலமும்
கற்றான் கருதிச் செயல்.திருக்குறள்; 949
# மருத்துவம்

## மருத்துவக் கல்வி

மருத்துவ கல்வி மற்றும் பயிற்சி உலகெங்கிலும் வேறுபடுகிறது. இது பொதுவாக ஒரு பல்கலைக்கழக மருத்துவ பள்ளியில் கற்பிக்கபடுகிறது. இதைத் தொடர்ந்து முதுகலை தொழில் பயிற்சியாக மருத்துவ கல்வி கற்பிக்கபடுகிறது. கனடா மற்றும் ஐக்கிய அமெரிக்காவில் முதுகலை மருத்துவ பட்டம், பெரும்பாலும் Doctor of Medicine சுருக்கமாக MD(எம்.டி) எனப்படும்.
மருத்துவ தொழில்நுட்பம் ஒரு விரைவான விகிதத்தில் வளர்வதற்கு ஏற்ப தொடர்ந்து மருத்துவ கல்வியில் பல திருத்தங்கள் செய்யப்பட்டுவருகின்றன. மேலும் மருத்துவர்கள் தங்கள் மருத்துவ அறிவை மேம்படுத்த மருத்துவப் பத்திரிகைகள், கருத்தரங்குகள், மாநாடுகள் மற்றும் தவிர மற்றவர்களிடம் இணையவழிக் கல்வி மூலம் வளர்த்துக்கொள்கின்றனர்.
# மருத்துவம்

## மருத்துவத்தின் பிரிவுகள்

மருத்துவ பயிற்சியாளர்களைத் தவிர குறிப்பிட்ட துறையில் பயிற்சி பெற்ற மருத்துவர்கள் இணைந்து சிறந்த மருத்துவ வசதியை தருகின்றனர்.  
பல துறைகள் மருத்துவ துறையில் இருந்தாலும் பன்முறை மருத்துவமும் ஒரு தனித் துறையாக கருதப்படுகிறது.  
மருத்துவத்தில் உள்ள முக்கிய உட்பிரிவுகள்
- அடிப்படை மருத்துவ அறிவியல்
- சிறப்பு மருத்துவம்
- பலதுறை மருத்துவம்
# மருத்துவம்

## மருத்துவத்தின் பிரிவுகள்

### சிறப்பு மருத்துவம்

நாளும் மாறிவரும் மருந்துகளின் எதிர்ப்புத்திறன், புதிய ஆய்வுகளின் இற்றைப்படுத்தல் சிறப்பு மருத்துவத்தின் முக்கியத்துவத்தை உணர்த்துகிறது. அடிப்படை மருத்துவ கல்விக்கு பிறகு மேற்படிப்பாக சிறப்பு மருத்துவம் பயிற்சி மருத்துவர்களால் பயிலப்படுகிறது.  
பொதுநல மருத்துவமல்லாது, சிறப்பு மருத்துவம் & அறுவை சிகிச்சை சார்ந்த மருத்துவப்பிரிவுகளுள்ளன. இச்சிறப்பு மருத்துவ வகைகளை பயிற்சி மருத்துவர்கள் இன்னும் ஆழமாகக் கற்க வேண்டியுள்ளது.
# மருத்துவம்

## மருத்துவத்தின் பிரிவுகள்

### சிறப்பு மருத்துவ வகைப்பாடு

- அறுவை சிகிச்சை மருத்துவம்
- உறுப்பு சார்ந்த (அ) சிகிச்சை உத்தி சார்ந்த சிறப்பு மருத்துவம்
- வயது வரம்பிற்கான சிறப்பு மருத்துவம்
- நோய் இயல்பரிதல் (அ) நோய்க்கான சிகிச்சை
# மருத்துவம்

## மருத்துவத்தின் பிரிவுகள்

### சிறப்பு மருத்துவ வகைப்பாடு

#### அறுவை சிகிச்சை மருத்துவம்

அறுவை சிகிச்சையானது சிறப்பு சிகிச்சை என்று அளக்கப்படுகிறது. மேலும் அறுவை சிகிச்சை தேவை என்ற போது பல்வேறு சிக்கல்கள் எழுகின்றன. அறுவை சிகிச்சை தேவையா, இல்லையா என்பதன் முக்கியத்துவத்தை மருத்துவரே முடிவு செய்ய வேண்டும். அறுவை சிகிச்சையின் துணைபிரிவுகளாவன :  
- இருதய அறுவை சிகிச்சை,
- எலும்பு மூட்டு அறுவை சிகிச்சை,
- குடல் அறுவை சிகிச்சை,
- சிறுநீரக அறுவை சிகிச்சை,
- செவிமிடற்றியல்,
- புற்றுநோய் அறுவை சிகிச்சை,
- பொது அறுவை சிகிச்சை,
- மகப்பேறு அறுவை சிகிச்சை,
- மாற்று அறுவை சிகிச்சை,
- வடிவமைப்பு (Plastic Surgery) அறுவை சிகிச்சை,
- நாள அறுவை சிகிச்சை,
- விபத்து அறுவை சிகிச்சை,
எனினும் உணர்வகற்றுதல் (மயக்கமளித்தல்), அறுவை சிகிச்சையின் ஒரு பகுதியாக உள்ளது.
# மருத்துவம்

## மருத்துவத்தின் பிரிவுகள்

### சிறப்பு மருத்துவ வகைப்பாடு

#### உறுப்பு சார்ந்த (அ) சிகிச்சை உத்தி சார்ந்த சிறப்பு மருத்துவம்

- இதயவியல் - இதயம் சார்ந்த நோய்கள் (மாரடைப்பு, இதயச் செயலிழப்பு) பற்றிய சிறப்பு மருத்துவம்
- இரைப்பை, குடலியல்
- குருதியியல் - இரத்தக்குழாய் சார்ந்த சிறப்பு மருத்துவம்
- சிறுநீரகவியல்
- நரம்பியல்
- நுரையீரலியல்
- கண் மருத்துவம்
- பல் மருத்துவம்
- முடவியல்
# மருத்துவம்

## மருத்துவத்தின் பிரிவுகள்

### சிறப்பு மருத்துவ வகைப்பாடு

#### வயது வரம்பிற்கான சிறப்பு மருத்துவம்

- குழந்தை மருத்துவ அறிவியல்
- குமரப்பருவ மருத்துவ சிகிச்சை
- முதியோர்களுக்கான சிறப்பு மருத்துவ துறை
# மருத்துவம்

## மருத்துவத்தின் பிரிவுகள்

### சிறப்பு மருத்துவ வகைப்பாடு

#### நோய் இயல்பரிதல் (அ) நோய்க்கான சிகிச்சை

- உயிர் காக்கும் மருந்தியல் - அவசர விபத்து மற்றும் மருத்துவ உதவி
- தொற்று நோய்கள்
- புற்று நோய்கள்
# மருத்துவம்

## மருத்துவத்தின் பிரிவுகள்

### பலதுறை மருத்துவத்தின் வகைகள்

- அவசர சிகிச்சை
- உயிரிமருத்துவ பொறியியல்
- கால்நடை மருத்துவம்
- சுற்றுலா மருத்துவம்
- பாதுகாப்பு மருத்துவம்
- தடயவியல் மருத்துவம்
- நல்வாழ்வு மற்றும் நோய் தணிப்பு மருத்துவம்
- நோய்ப்பகுப்பியல்
- பரிணாம மருத்துவம்
- பாலியல் மருந்துவம், பாலினம் சார்ந்த மருத்துவம்
- பேரழிவு மருத்துவம்
- போதை விடுவிப்பு சிகிச்சை
- மருத்துவத் தகவலியல்
- லேசர் மருத்துவம்
- வலி மேலாண்மை
- வனப்பகுதி மருத்துவம்
- விளையாட்டு மருத்துவம்
# மருத்துவம்

## மரபுசார் மருத்துவ முறைகள்

மரபுவழி பலத் தலைமுறைகளாக அறிவு, திறன், நம்பிக்கை, அனுபவம், பண்பாடு மூலம் தொடரும் மருத்துவ அறிவியல்.
# மருத்துவம்

## மரபுசார் மருத்துவ முறைகள்

### சித்த மருத்துவம்

மரபு வழி மருத்துவத்தில் சித்தர்களால் தமிழில் வழங்கப்பட்ட மருத்துவ முறை சித்த மருத்துவம். அகத்தியர் ஆசானாக பதினெண் சித்தர்கள் தொகுத்து வழங்கிய தமிழ் மருத்துவ முறை ஆகும். தோசங்கள் மூன்றாக வாத, பித்த, கப முறை கொண்டு ஆராயப்படுகின்றன. முத்தோசங்களில் ஏற்படும் மாற்றங்களே நோயாகக் கணிக்கப்படுகிறது.
# மருத்துவம்

## மரபுசார் மருத்துவ முறைகள்

### சித்த மருத்துவம்

#### சித்த மருந்துகள்

சித்த மருந்துகளின் வகைப்பாடு :
- மூலிகை - தாவர இலை, தழைகள் மூலம் உருவாக்கும் மருந்துகள்
- தாது - கனிமங்களைக் கொண்டு உருவக்கும் மருந்துகள் (உப்பு, பாசனம், உலோகம், இரசம், கந்தகம்)
- ஜீவம் (அ) சங்கமம் - விலங்குகளிடமிருந்து மெறப்படும் உப பொருட்களைக் கொண்டு உருவக்கும் மருந்துகள்.
# மருத்துவம்

## மரபுசார் மருத்துவ முறைகள்

### ஆயுர்வேதம்

எலக்ட்ரோபதி மருத்துவம்
# மருத்துவம்

## மரபுசார் மருத்துவ முறைகள்

### இயற்கை வைத்தியம்

இயற்கை வைத்தியம் (அ) பாட்டி வைத்தியம் (அ) வீட்டு மருத்துவம் - சமையற் சார்ந்த, உணவுப் பொருட்களைக் கொண்டு செய்யப்படும் தற்காலிக நிவாரண முறைகள். தமிழினத்தில் வழிவழியாக பெண்பால் உறவுகளுக்கு கற்பிக்கப்பட்டது.
# பல் மருத்துவம்

ஒருவரும் அவரது உதவியாளரும் ஒரு நோயாளிக்கு அறுவைச் சிகிச்சை செய்கின்றனர்.]]
**பல்மருத்துவம்** (*dentistry*) என்பது, பல் உள்ளிட்ட, வாய்ப்புறம் சார்ந்த நலன் மற்றும் நோய்கள், உடல் நலனுக்கும், வாய்ப்பகுதிக்குமான இத்தகைய தொடர்புகள் பற்றிய மருத்துவ அறிவியலாகும். இது பற்கள், பல்தாங்கு பகுதிகள், தாடை மற்றும் உள்ள பிற மென்திசுக்களின் பிரச்சனைகளைத் தவிர்க்கவும், சிகிச்சை அளிக்கவும் செய்கிறது. பல்மருத்துவத் தொழிலை மேற்கொண்டு உள்ளவர்கள் பல்மருத்துவர் எனப்படுவர்.
# பல் மருத்துவம்

## அறுவை மருத்துவம்

பல்மருத்துவம், வாய்க்குழி தொடர்பாகப் பல செயல்முறைகளை உள்ளடக்கியுள்ளது. பொதுவான மருத்துவ முறைகள் பற்சொத்தைக்கான சிகிச்சையாகப் பற்கள் மீதான அறுவை மருத்துவத்தை உள்ளடக்குகிறது. சிதைவடைந்த பற்கள், பல் உலோகப்பூச்சு, பல் கூட்டுப்பொருள், பல் போசலின் என்பவற்றுள் ஒன்றால் நிரப்பப்படுகின்றன. வாய் மற்றும் முகஎலும்பு அறுவை மருத்துவம் பல் அறுவை மருத்துவத்தின் சிறப்பு வடிவமாகும். பல் மருத்துவர்கள் மருந்துகள், எக்ஸ்-கதிர்ச் சிகிச்சை போன்றவற்றை நோயாளருக்குக் கொடுக்க முடியும். பல பல் நோய்களும் வழக்கத்துக்கு மாறான தன்மைகளும், பிற தொகுதிகள், நரம்பு போன்றவற்றில் இருக்கக்கூடிய நோய்களைக் குறிப்பனவாகவும் இருக்கக்கூடும்.
# பல் மருத்துவம்

## சிறப்பு பல் மருத்துவ பிரிவுகள்

1. **பொது பல் சுகாதாரம்** (*Dental public health*) :-
வாய்வழி சுகாதார தொடர்புடைய நோய் தொற்று மற்றும் சமூக சுகாதார கொள்கைகளை ஆய்வு  
2. **பல் காப்பு மருத்துவம்** (*Conservative dentistry and endodontics*) :-
பல் மற்றும் வேர் கால்வாயை பாதிக்காதவாறு, பல் வடிவம் மற்றும் செயல்பாட்டை மீண்டும் உருவாக்கும் விதமாக பற்களைப் பாதிக்கக்கூடிய பல்சொத்தை மற்றும் பல்சொத்தை அல்லாத சிராய்ப்பு புண்களை குணப்படுத்தி பற்களை பழைய நிலைக்கு கொண்டு வருதல். இந்த சிறப்பு பட்டம் இந்தியாவில் வழங்கப்படுகிறது.  
3**பற்கூழ் நோய் மருத்துவம்** (*Endodontics*) (also called *endodontology*) :-
வேர் கால்வாய் சிகிச்சை மற்றும் பல் கூழ் மற்றும் நீர், சீழ்கட்டித் திசுக்களின் நோய்களைப் பற்றிய ஆய்வு  
4**பல் தடய ஆய்வியல்** (*Forensic odontology*):-
சட்டத்தில் பல் ஆதாரங்களை சேகரித்து பயன்படுத்துதல். இந்த துறையில் அனுபவம் அல்லது பயிற்சியுடன் எந்த பல்மருத்துவரும் இதை செய்யலாம். தடய பல்மருத்துவரின் செயல்பாடு முதன்மையாக ஆவணங்கள் மற்றும் அடையாளத்தின் சரிபார்த்தல் ஆகும்  
5 **முதியோர் பல் மருத்துவம்** (*Geriatric dentistry or Geriodontics*) :-
வயது முதிர்வின் காரணமாக முதியவர்களுக்கு ஏற்படும் வயது தொடர்பான நோய்களுக்கான நோயறிதல், தடுப்பு மற்றும் சிகிச்சைகளை பிற சுகாதார நிபுணர்களுடன் சேர்ந்து சம்பந்தப்பட்ட முதியருக்கு பல் பராமரிப்பு சிகிச்சை அளித்தல்  
6 **முக வாய் எலும்பு நோய்க்குறியியல்** (*Oral and maxillofacial pathology*):-
ஆய்வு நோய் கண்டறிதல், வாய் மற்றும் முக வாய் எலும்பு நோய்களுக்கான சிகிச்சை  
7 **வாய் எலும்பு கதிரியக்கவியல்** (*Oral and maxillofacial radiology*) :-
கதிரியக்கம் மூலமாக வாய் மற்றும் முக எலும்புகளில் நோய்களின் ஆய்வு  
8 **வாய் எலும்பு அறுவை சிகிட்சை** (*Oral and maxillofacial surgery*):-
தாடை, வாய் மற்றும் முக மாற்று அறுவை ,நீக்குதல் மற்றும் கிசிச்சை அளித்தல்  
9 **வாய் சார்ந்த உயிரியல்** (*oral Biology*):-
மண்டைமுகத் தசை மற்றும் வாய் உயிரியல் ஆராய்ச்சி  
10 **பல் மாற்று அருவை சிகிச்சை** (*Oral Implantology*):-
பல் நீக்க சிகிச்சை, நீக்கப்பட்ட பல்லை மாற்றும் கலை  
11 **வாய் மருத்துவம்** (*Oral medicine*):-
வாய்வழி சளி நோய்களின் நோயறிதல் மற்றும் மருத்துவ மதிப்பீடு  
12 **பற்கள் சீரமைப்பு இயல்** (*Orthodontics and dentofacial orthopedics*):-
பல் வரிசை சீராக்கம் மற்றும் முக சீரமைப்பு சிகிச்சை  
13 **குழந்தை பல் மருத்துவம்** (*Pediatric dentistry*):-
குழந்தைகளின் பற்களுக்கான சிறப்பு மருத்துவம்  
14 **பல்லைச் சுற்றிய திசு ஆய்வு** (*Periodontology*):-
பல்சூழ் திசுக்களைப் பற்றியும் அவற்றுக்கான சிகிச்சை முறைகள் மற்றும் பல் மாற்று அறுவைசிகிச்சைகளின் போது இத்திசுக்களுக்கான பராமரிப்பு.  
15 **செயற்கைபல் இயல்** (*prosthondontics*):-
பொய்ப்பல், செயற்கைப்பல் நடுதல். காதுகள், கண்கள், மூக்கு போன்ற விடுபட்ட முக உறுப்புகளை ஒழுங்குபடுத்துதல்  
16 **சிறப்புத் தேவையுடையோருக்கான பல் மருத்துவம்** (*Special needs dentistry*):-
வளர்ச்சி மற்றும் பெறப்பட்ட குறைபாடுகள் உள்ளவர்களுக்கு பல்மருத்துவம்.  
17 **கால்நடைப்பல் மருத்துவம்** (*Veterinary dentistry*):-
கால்நடை விலங்குகளின் பல் சிகிச்சைகள் மற்றும் பராமரிப்பு
# வில்லெம் சான்சூன்

**வில்லெம் சான்சூன்** (*Willem Janszoon*, அண். 1570 - 1630), டச்சு கடற்பயணியும் குடியேற்ற ஆளுநரும் ஆவார். இவரே ஆத்திரேலியாவின் கரையை முதன் முதலில் கண்ட ஐரோப்பியர் ஆவார். இவர் **வில்லெம் சான்சு** எனவும் அழைக்கப்படுகிறார். இவர் அனேகமாக நெதர்லாந்தின் ஆம்சுடர்டாமில் பிறந்திருக்கலாம் என நம்பப்படுகிறது.